25. trolejbusu maršruts (Rīga)

**25. trolejbusu maršruts** ir Rīgas sabiedriskā transporta trolejbusu maršruts, kurā pasažieri tiek pārvadāti no Cēsu ielas un Tallinas ielas krustojuma apkārtnes blakus Jaunajai Sv. Ģertrūdes baznīcai (galapunkta nosaukums - *[[Brīvības iela (Rīga)|Brīvības iela]]*) Rīgas centrā pāri Vanšu tiltam (ieskaitot apstāšanos Ķīpsalā) cauri Āgenskalna priedēm, Dzirciemam līdz galapunktam Iļģuciemā, Baltās, Lidoņu un Spilves ielas krustojuma tuvumā. Ielu specifikas dēļ tā maršruts abos virzienos ir atšķirīgs.

25. trolejbusu maršruta kopējais garums ir 18,7 km. Virziena *Brīvības iela* — *Iļģuciems* garums sasniedz 9,3 km, savukārt virziena *Iļģuciems* — *Brīvības iela* - 9,5 km.

Darbdienās 25. trolejbusu maršrutā kursē 8 trolejbusi. Brīvdienās pasažierus pārvadā 4 trolejbusi, izpildot 80 reisus. Kustības intervāls darbdienās no rīta (plkst. 8:00) - no 5 līdz 6 minūtēm, pa dienas vidu (plkst. 12:00) - ap 9 min, pēcpusdienā (plkst. 16:00) - no 6 līdz 7 minūtēm. Brīvdienās pa dienas vidu (plkst. 12:00) trolejbusi kursē ik pēc 10 līdz 11 minūtēm. Pasažieru pārvadājumus maršrutā veic RP SIA *[[Rīgas satiksme]]* 2. trolejbusu parks.

Pirmais trolejbuss no Brīvības ielas uz Iļģuciemu darbdienās atiet plkst. 05:50, brīvdienās - plkst. 06:36, savukārt no Iļģuciema centra virzienā - darbdienās plkst. 05:31, brīvdienās - plkst. 06:18. Pēdējais trolejbuss no Brīvības ielas Iļģuciema virzienā darbdienās atiet plkst. 23:29, brīvdienās - plkst. 23:08, turpretī no Iļģuciema centra virzienā - darbdienās plkst. 22:59, brīvdienās - plkst. 22:38.

## Vēsture
Maršruts izveidots 2007. gada 1. janvārī, pārnumurējot 21. trolejbusu maršrutu par 25. Šāds lēmums tika pieņemts, jo gados vecāki cilvēki Dzirciema un Āgenskalna priežu apkaimes pieturvietās bieži jauca nesen trolejbusu līnijā kursēt uzsākušos jaunos *[[Solaris Trollino 18]]* trolejbusus ar 21. autobusu maršrutā kursējošajiem *[[Solaris Urbino 18|Solaris]]* autobusiem līdzīgā ārējā vizuālā izskata dēļ.

Saistībā ar Preses nama darbības pārtraukšanu, Ķīpsalā centra virzienā esošā pieturvieta *Preses nams* tika pārdēvēta par *Ķīpsala*.

2015. gada 19. septembrī ar mērķi uzlabot pasažieru orientēšanos Rīgas sabiedriskā transporta maršrutu tīklā vairākām pieturvietām mainīti nosaukumi - Bruņinieku ielā pie Rīgas 1. slimnīcas esošo pieturvietu *1. pilsētas slimnīca* ārpilsētas virzienā turpmāk sauks *Rīgas 1. slimnīca*, Krišjāņa Valdemāra ielā pie Latvijas Valsts arhīva esošo pieturvietu *[[Slokas iela (Rīga)|Slokas iela]]* centra virzienā sauks *Valsts arhīvs*, kā arī Lidoņu ielā pieturvietas *Tirdzniecības centrs* abos virzienos turpmāk sauks *[[Cementa iela]]*.

## Maršruts
thumb|180px|Krišjāņa Valdemāra ielas un Kalpaka bulvāra krustojumā, virzienā uz Iļģuciemu.
[thumb|180px|Uz Vanšu tilta [Pārdaugavas virzienā.]]
thumb|180px|Izbraucot no Buļļu ielas loka centra virzienā.

Virzienā *[[Brīvības iela (Rīga)|Brīvības iela]]* — *[[Iļģuciems]]* trolejbusi kursē pa šādām ielām: Cēsu iela, Brīvības iela, Bruņinieku iela, Krišjāņa Valdemāra iela, Vanšu tilts, Krišjāņa Valdemāra iela, Kalnciema iela, Baložu iela, Kristapa iela, Melnsila iela, Vīlipa iela, Dzirciema iela un Lidoņu iela.

Virzienā *Iļģuciems* — *Brīvības iela* trolejbusi kursē pa šādām ielām: Lidoņu iela, Dzirciema iela, Vīlipa iela, Melnsila iela, Kapseļu iela, Baložu iela, Kalnciema iela, Krišjāņa Valdemāra iela, Vanšu tilts, Krišjāņa Valdemāra iela, Aristida Briāna iela, Tallinas iela un Cēsu iela.

### Pieturvietas
25. trolejbusu maršrutā ir 37 pieturas. Virzienā *Brīvības iela* — *Iļģuciems* ir 18 pieturas, savukārt virzienā *Iļģuciems* — *Brīvības iela* - 19 pieturas.

**Iepriekšējie pieturvietu nosaukumi**

Z.A. Meierovica bulvāris (pārdēvēta par "Nacionālais teātris")

Aristida Briāna iela (pārdēvēta par "Franču licejs")

Miera iela (pārdēvēta par "Dzemdību nams")

## Maršruts ar mainītu virzienu
Virzienā *2. trolejbusu parks ([[Jelgavas iela (Rīga)|Jelgavas ielā]])* — *[[Brīvības iela (Rīga)|Brīvības iela]]* trolejbusi kursē pa šādām ielām: Vienības gatve, Jelgavas iela, Akmeņu iela, Valguma iela, Uzvaras bulvāris, Raņķa dambis, tilts pār Zunda kanālu, Krišjāņa Valdemāra iela, Vanšu tilts, Krišjāņa Valdemāra iela, Aristida Briāna iela, Tallinas iela un Cēsu iela.

Virzienā *2. trolejbusu parks (Jelgavas ielā)* — *[[Iļģuciems]]* trolejbusi kursē pa šādām ielām: Vienības gatve, Jelgavas iela, Akmeņu iela, Valguma iela, Uzvaras bulvāris, Raņķa dambis, tilts pār Zunda kanālu, Krišjāņa Valdemāra iela, Kalnciema iela, Baložu iela, Kristapa iela, Melnsila iela, Vīlipa iela, Dzirciema iela un Lidoņu iela.

Virzienā *Iļģuciems* — *2. trolejbusu parks (Jelgavas ielā)* trolejbusi kursē pa šādām ielām: Lidoņu iela, Dzirciema iela, Vīlipa iela, Melnsila iela, Kapseļu iela, Baložu iela, Kalnciema iela, Daugavgrīvas iela, Raņķa dambis, Uzvaras bulvāris, Valguma iela, Akmeņu iela, Jelgavas iela un Vienības gatve.

### Pieturvietas
Virzienā *2. trolejbusu parks (Jelgavas ielā)* — *Brīvības iela* ir 10 pieturas, turpretī virzienā *2. trolejbusu parks (Jelgavas ielā)* — *Iļģuciems* - 13 pieturas.

Virzienā *Iļģuciems* — *2. trolejbusu parks (Jelgavas ielā)* - 15 pieturas.

## Attēlu galerija

Attēls:25. trolejbuss K. Valdemāra ielā.JPG|25. maršruta trolejbuss Krišjāņa Valdemāra ielā (pietura "Nacionālais teātris")
Attēls:25. trolejbuss Baložu un Kristapa ielas krustojumā.JPG|25. maršruta trolejbuss griežas no Baložu ielas uz Kristapa ielu
Attēls:25. trolejbuss Kristapa ielā.JPG|25. maršruta trolejbuss Kristapa ielā
Attēls:25. trolejbuss Melnsila ielā.JPG|25. maršruta trolejbuss Melnsila ielā
Attēls:25. trolejbuss Melnsila un Āgenskalna ielas krustojumā.JPG|25. maršruta trolejbuss šķērso Melnsila un Āgenskalna ielas krustojumu
Attēls:25. trolejbuss pieturā "Āgenskalna iela".JPG|25. maršruta trolejbuss Melnsila ielā (pietura "Āgenskalna iela")


## Atsauces

## Ārējās saites
* RP SIA ''Rīgas satiksme'' oficiālā interneta vietne
* 
* 
* 
* 
*